Jelasin soal Kode télépon  dalam bahasa bali dong

Kode télépon punika soroh skéma panomoran sané kaanggén ring télékomunikasi antuk netapang nomor télépon nuju télépon palanggan utawi titik ungkur télépon liyanan. Nomor télépon pinaka alamat pamilet ring jaringan télépon, sané prasida kapolihin olih sistem parutean kode tatujon. Kode télépon katetapang ring sawilang wawidangan administratif jaringan télépon umum sané kaalihang (PSTN) miwah ring jaringan télépon paragaan.

Antuk sistem panomoran umum, genah géograpis ketah nyané maperan ring bacakan nomor sané katetapang nuju sawilang palanggan télépon. Makéh administrator kode télépon ngawagi wawengkon layanan dané manados wawengkon géograpis sané katunjuk olih pamahbah, ketah kauningin kode aréa utawi kode kota, sané marupa pupulan wilangan sané ngawentuk wagian pinih signifikan saking bancakan panggilan antuk ngamolihin palanggan télépon.

Pasatuan Télékomunikasi Internasional (ITU) sampun ngatetapang kode télépon sané komprehénsif, sané kanikayang E.164, antuk interoperabilitas sané pateh ring jaringan negara anggota utwai administrasi wawengkon nyané. Punika kode télépon kabuka, menawi, ngamaksayang lantang maksimum 15 digit nuju nomor télépon. Défenisi standar kode télépon negara (kode negara) antuk sawilang negara wagian utawi wawengkon sané kapangaterin antuk sawilang nomor télépon ring nasional antuk parutean tatujon internasional.